‘STA’ฝืนขายหุ้นตปท.29บาท ทุบราคาหุ้นในตลาดร่วง10%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ศรีตรังฯ เจอพิษหุ้นถล่ม ตั้งราคาขายหุ้นเพิ่มทุนให้ต่างชาติได้เพียง 29 บาท กดราคาหุ้นในกระดานร่วง 10%
บริษัท ศรีตรังแอโกรอินดัสทรี (STA) ขายหุ้นเพิ่มทุนให้นักลงทุนต่างประเทศในภาวะตลาดหุ้นไม่เอื้ออำนวย บริษัทกำหนดราคาเสนอขายหุ้น 1.20 เหรียญสิงคโปร์ หรือประมาณ 29 บาทต่อหุ้น นับว่าต่ำกว่าราคาตลาดที่ 36.75 บาท เมื่อวันที่ 21 ม.ค. 2554 ประมาณ 7.75 บาท คิดเป็นประมาณ 21% 
ดังนั้น เมื่อหุ้น STA เปิดการซื้อขายตามปกติ เวลา 11.30 น. หลังบริษัทขอหยุดพักชั่วคราว นักลงทุนก็พร้อมใจนำหุ้นออกมาขาย และกดราคาลงไปต่ำสุดถึง 31 บาท ก่อนดีดกลับขึ้นมาปิดที่ 33 บาท ลดลง 3.75 บาท ต่อหุ้นหรือคิดเป็น 10.20% ท่ามกลางมูลค่าการซื้อขายมากถึง 1,194 ล้านบาท 
อย่างไรก็ตาม นักลงทุนสนใจซื้อหุ้น STA เนื่องจากแนวโน้มผลกำไรสุทธิจะดีมาก หลังจากราคายางในตลาดปรับตัวขึ้นทำสถิติสูงสุดและยืนอยู่ในระดับสูงมานาน ทำให้บริษัทสามารถขายยางได้ในราคาที่ดีและยังมีกำไรจากสินค้าคลังเป็นของแถม
ก่อนหน้านี้ บริษัทกำหนดว่าจะเสนอขายหุ้นเพิ่มทุนจำนวน 280 ล้านหุ้น คาดว่าจะได้รับค่าหุ้นครั้งนี้ จำนวน 8,120 ล้านบาท ซึ่งห่างไกลจากเป้าหมายที่กำหนดราคาขายหุ้นสูงสุดไว้ที่ 38 บาท คาดได้รับเงินเท่ากับ 10,640 ล้านบาท
เช้าวันที่ 26 ม.ค. ข่าวการขายหุ้นเพิ่มทุนของ STA สร้างความสับสนให้กับนักลงทุนและตลาด เนื่องจากมีการเปิดเผยข้อมูลคลาดเคลื่อนเรื่องบริษัทยกเลิกการนำบริษัทเข้าจดทะเบียนในตลาดหลักทรัพย์สิงคโปร์ แต่เวลาผ่านไปไม่กี่นาที บริษัทกลับปฏิเสธข่าวและชี้แจงเรื่องการเดินหน้านำหุ้นเสนอขายนักลงทุนต่างประเทศและการเข้าตลาดหลักทรัพย์สิงคโปร์ตามแผนการเดิม
ด้านผลการดำเนินงานของ STA ในรอบ 9 เดือนแรกปี 2553 มีกำไรสุทธิ 2,973.50 ล้านบาท คิดเป็นกำไรหุ้นละ 2.97 บาท พุ่งขึ้นกว่า 212% เทียบกับช่วงเดียวกันปีก่อนกำไรสุทธิ 951 ล้านบาท